Šēdere
Šēdere, agrāk arī Šedere, ir ciems Augšdaugavas novada Šēderes pagastā, pagasta centrs. Izvietojies pagasta ziemeļrietumos Ilūkstes upes krastā autoceļu V699 un V724 krustojumā 30 km no novada centra Daugavpils un 191 km no Rīgas. Šēderē atrodas pagasta pārvalde, kultūras nams, bibliotēka, feldšerpunkts, pasts, veikals. Apdzīvotā vieta izveidojusies ap bijušās Šederes muižas centru; izaugusi pēckara gados kā kolhoza «Cīņa» ciemats. Bijusī Lašu pamatskola (tagad kultūras nams) ir vietējas nozīmes arhitektūras piemineklis.